"מה זה אומר?" שאל הסונאראי של טקסס. "זה אומר," גיחכה עינת, "שצריך להודיע לצי להרים לאוויר איזה מזל"ט!". "פגיעה בט' 5'" אמר הסונאראי. "מה?" שאלה עינת. "ט 5'. שם הייתה הצוללת שלך, נכון?". עינת נאלצה לחשוב לפני שהבינה שהמלח מדבר על משחק ה-'ספינות מלחמה' ששיחקו. "לא," היא גיחכה, "זה היה ב... ב... אלוהים! אתה גאון!". "מה אמרתי?" שאל הסונאראי את חבריו לצוות כשעינת נסוגה מחדר הסונאר במהירות.  אלסקה עלתה על פני המים כמו לווייתן פצוע. גופה בן ה170 מטרים נטה ימינה וגרם לאשליה אופטית שהצוללת 'קפאה' באמצע התהפכות. האמת היא שהצוללת הייתה בסכנת התהפכות אמיתית למדי. צוללות אינן בנויות להתמודד עם גלים גבוהים, ובנוסף לכך, לאלסקה הייתה עכשיו נטייה מסוכנת על צידה. גל בגובה מטר וחצי יספיק כדי להפוך את הצוללת הפגועה על צידה.  על סיפון הצוללת עשו העקרבים השחורים הכנות מהירות לנטישה. בחינה מהירה של החור העלתה שאלסקה תמשיך לצוף כל עוד היא על פני המים - צלילה תגזור את דין הספינה לטביעה בתוך חמש דקות. הגלים עשויים לעורר בעיה רצינית לא פחות. לאלסקה היה מחסה מוגן במרחק של חצי קילומטר ממנה. המחסה היה חסר תועלת -